


NERINGOS SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO ADMINISTRAVIMO TVARKOS APRAŠO PATVIRTINIMO

2023 m. vasario 23 d. Nr. T1-29
Neringa


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 27 punktais, Lietuvos Respublikos Vyriausybės 2002 m. lapkričio  19 d. nutarimu Nr. 1798 „Dėl nuomos mokesčio už valstybinę žemę“ ir Lietuvos Respublikos Vyriausybės 2003 m. lapkričio 10 d. nutarimu Nr.1387 „Dėl žemės nuomos mokesčio už valstybinės žemės sklypų naudojimą“, Neringos savivaldybės taryba n u s p r e n d ž i a
patvirtinti Valstybinės žemės nuomos mokesčio administravimo tvarkos aprašą (pridedama).
Skelbti šį sprendimą Teisės aktų registre ir Neringos savivaldybės interneto svetainėje.



Savivaldybės meras									Darius Jasaitis

PATVIRTINTA
Neringos savivaldybės tarybos
2023 m. vasario 23 d. sprendimu Nr. T1-29




 SKYRIUS


. Valstybinės žemės nuomos mokesčio administravimo tvarkos aprašas (toliau – Aprašas) nustato nuomos mokesčio už valstybinę žemę, išnuomotą arba naudojamą Lietuvos Respublikos įstatymų ir kitų teisės aktų nustatyta tvarka, administravimo tvarką Neringos savivaldybėje (toliau – Savivaldybė).
. Aprašas parengtas vadovaujantis Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“ ir Lietuvos Respublikos Vyriausybės 2003 m. lapkričio 10 d. nutarimu Nr.1387 „Dėl žemės nuomos mokesčio už valstybinės žemės sklypų naudojimą“, Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“ ir kitais teisės aktais.
. Valstybinės žemės nuomos mokesčio mokėtojai yra fiziniai ar juridiniai asmenys, nuomojantys valstybinę žemę pagal nuomos sutartis ir naudojantys ją faktiškai statiniams ar (ir) įrenginiams eksploatuoti be nuomos sutarties.
. Žemės nuomos mokestį administruoja Neringos savivaldybės administracijos Biudžeto ir turto valdymo skyrius (toliau – Biudžeto ir turto valdymo skyrius). Mokesčio administravimas vykdomas naudojant informacinę sistemą MASIS, kurioje kaupiami reikalingi duomenys nuomos mokesčiui už valstybinę žemę apskaičiuoti, vykdoma mokesčio apskaita, formuojami mokesčio dokumentai ir ataskaitos.
. Žemės nuomos mokesčio už valstybinę žemę, išnuomojamą (išnuomotą ar naudojamą) ne aukciono būdu, metinius tarifus bei lengvatas nustato Neringos savivaldybės taryba (toliau – Savivaldybės taryba). Šie duomenys skelbiami Teisės aktų registre bei Savivaldybės interneto svetainėje.

 SKYRIUS


. Naujasis statinio ar (ir) įrenginio savininkas ir valstybinės žemės nuomininkas per vieną mėnesį nuo nuosavybės teisių į statinius ar įrenginius įregistravimo Nekilnojamojo turto registre turi kreiptis į Nacionalinės žemės tarnybos prie Aplinkos ministerijos Klaipėdos miesto ir Neringos skyrių (toliau – NŽT) su prašymu pakeisti žemės nuomos sutartį ir informuoti mokesčio administratorių.
. Naujasis statinio ar (ir) įrenginio savininkas ir valstybinės žemės naudotojas per vieną mėnesį nuo nuosavybės teisių į statinius ar įrenginius įregistravimo Nekilnojamojo turto registre turi apie tai informuoti mokesčio administratorių.

 SKYRIUS


. Kadastro duomenis apie Nekilnojamojo turto registre įregistruotus valstybinės žemės sklypus einamųjų metų liepos 1 dienos būklei teikia valstybės įmonė Registrų centras. 
. Duomenys apie Nekilnojamojo turto registre neįregistruotų žemės sklypų vidutines rinkos vertes gaunami iš valstybės įmonės Registrų centro, naudojantis „Webserviso“ paslaugomis pagal duomenų teikimo sutartį. 
. Duomenis apie sudarytas valstybinės žemės nuomos sutartis, jų pakeitimus ir sutikimus perleisti valstybinės žemės sklypo dalies nuomos teisę teikia NŽT pagal duomenų teikimo sutartį.
. Duomenis (valstybinės žemės sklypų naudotojų sąrašus) apie valstybinės žemės sklypus, neįregistruotus Nekilnojamojo turto registre (apie mieste esančius žemės sklypus, reikalingus statiniams ir įrenginiams eksploatuoti, kurie yra suformuoti detaliaisiais planais arba žemės sklypų formavimo ir pertvarkymo projektais, tačiau jiems nėra atlikti kadastriniai matavimai ir jie yra neregistruoti nekilnojamojo turto registre) pagal atskirą prašymą teikia Neringos savivaldybės administracijos Architektūros ir teritorijų planavimo skyrius ne vėliau kaip iki einamųjų metų rugsėjo 1 d.
. Mokesčio mokėtojo duomenys registruojami ir kaupiami vadovaujantis Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą.
. Administruodama valstybinės žemės nuomos mokestį, Savivaldybės administracija tvarko šiuos mokesčių mokėtojų asmens duomenis: vardas, pavardė, asmens kodas, adresas, elektroninio pašto adresas, mokėjimo suma. Asmens duomenys tvarkomi vadovaujantis Bendrojo duomenų apsaugos reglamento 6 straipsnio 1 dalies c ir e punktais.
. Mokesčio mokėtojo duomenys gali būti pakeisti mokesčio mokėtojui pateikus prašymą raštu. Mokesčio mokėtojų prašymai teikiami paštu, atvykus į Savivaldybės administraciją ar siunčiami elektroniniu paštu zemes.nuoma@neringa.lt.

. Visi valstybinės žemės nuomininkai ir naudotojai privalo mokėti valstybinės žemės nuomos mokestį.
. Mokesčio mokestinis laikotarpis sutampa su kalendoriniais metais.
. Nuomos mokestis už valstybinę žemę, išnuomotą ne aukciono būdu, apskaičiuojamas žemės sklypo (jo dalies) vertę, apskaičiuotą pagal žemės verčių žemėlapius, padauginus iš mokesčio tarifo, nustatyto Neringos savivaldybės tarybos sprendimu.
. Nuomos mokestis už valstybinės žemės sklypus, kurių nuomos sutartys nesudarytos, apskaičiuojamas žemės sklypo vertę, apskaičiuotą pagal einamųjų metų sausio 1 d. taikytus žemės verčių žemėlapius, padauginus iš mokesčio tarifo, nustatyto Savivaldybės tarybos sprendimu.
. Nuomos mokestis už valstybinę žemę, išnuomotą aukciono būdu, yra lygus aukciono metu pasiūlytam didžiausiam nuomos mokesčiui.
. Žemės nuomos mokestis skaičiuojamas eurais ir euro centais.
. Fiziniai ir juridiniai asmenys žemės nuomos mokestį už nustatyta tvarka jiems suteiktą arba išnuomotą valstybinę žemę moka:
. jeigu valstybinė žemė naudojama, kai ji užstatyta asmenims nuosavybės teise priklausančiais pastatais ir statiniais, o valstybinės žemės sutartis nesudaryta, – nuo kito mėnesio po turto nuosavybėn įsigijimo dienos;
. jeigu sudaryta valstybinės žemės nuomos sutartis – nuo kito mėnesio po sutarties sudarymo;
. jeigu pasibaigia valstybinės žemės nuomos sutarties terminas arba sutartis nutraukiama, žemės nuomos mokestis nemokamas nuo kito mėnesio po nuomos sutarties pasibaigimo (nutraukimo).
. Žemės sklypai, užstatyti fiziniams ar juridiniams asmenims nuosavybės teise priklausančiais statiniais ar įrenginiais, naudojami jų eksploatacijai, yra apmokestinami žemės nuomos mokesčiu net ir nesant sprendimo suteikti šiuos žemės sklypus. Fiziniai ir juridiniai asmenys, naudojantys tokius žemės sklypus, turi kreiptis į NŽT. 
. Kai nekilnojamasis turtas yra įsigyjamas iš asmens, kuris yra sudaręs valstybinės žemės nuomos sutartį, nekilnojamąjį turtą įsigijęs asmuo turi sudaryti naują valstybinės žemės nuomos sutartį ir įregistruoti valstybės įmonėje Registrų centre. Iki naujos valstybinės žemės nuomos sutarties sudarymo nuomos mokestį turi mokėti nekilnojamąjį turtą įsigijęs asmuo nuo kito mėnesio po nekilnojamojo turto pirkimo sutarties sudarymo. 
. Tais atvejais, kai asmuo įsigyja nekilnojamąjį turtą iš kito asmens, kuris valstybine žeme naudojosi, nesudaręs valstybinės žemės nuomos sutarties, nekilnojamąjį turtą įsigijęs asmuo, kaip valstybinės žemės naudotojas, nuomos mokestį turi pradėti mokėti nuo kito mėnesio po nekilnojamojo turto pirkimo sutarties sudarymo pagal turimus žemės sklypo duomenis iki tol, kol bus sudaryta valstybinės žemės nuomos sutartis. 
. Laiku neapmokestinti mokėtojai apmokestinami arba mokestis patikslinamas ne daugiau kaip už einamuosius ir praėjusius penkerius kalendorinius metus.
. Biudžeto ir turto valdymo skyrius pagal turimus duomenis apskaičiuoja žemės nuomos mokestį, parengia mokesčio deklaracijas ne vėliau kaip iki einamųjų metų lapkričio 1 d.
. Jeigu žemės nuomos mokestis žemės nuomininkui (naudotojui) nustatytais terminais nebuvo apskaičiuotas ar dėl tam tikrų priežasčių yra perskaičiuojamas, delspinigiai pradedami skaičiuoti po 30 kalendorinių dienų nuo deklaracijos patvirtinimo dienos.
. Žemės nuomos mokestis mokamas į nurodytą surenkamąją žemės nuomos mokesčio sąskaitą.
. Valstybinės žemės nuomos mokesčio mokėtojai einamųjų metų mokestį privalo sumokėti iki teisės aktuose nustatytos datos, t. y. iki einamųjų metų lapkričio 15 dienos.
. Už įmokos priėmimą valstybinės žemės nuomos mokesčio mokėtojas moka įmokas priimančių įstaigų nustatyto dydžio mokestį.
. Nuomos mokestis sumokamas į Neringos savivaldybės administracijos surenkamąją žemės nuomos mokesčio sąskaitą pagal šiuos mokėjimo nurodymo rekvizitus:
. gavėjas – Neringos savivaldybės administracija;
. įmonės kodas – 188754378;
. gavėjo bankas –„ Swedbank“, AB, banko kodas 73000;
. gavėjo sąskaita – LT587300010088800669;
. įmokų kodai: 
	Įmokų kodai	Laiku nesumokėtų įmokų delspinigiai
		
Fizinių asmenų	3111	3113
Juridinių asmenų	3121	3123


. Mokesčių mokėtojų sumokėtos lėšos įskaitomos mokesčio nepriemokai ir mokesčio nepriemokų delspinigiams dengti pradedant nuo anksčiausiai susidariusių. Likusia dalimi padengiamas einamųjų metų mokestis.
. Įmoka laikoma sumokėta, kai ji patenka į Neringos savivaldybės administracijos surenkamąją sąskaitą.
. Asmuo, mokėdamas žemės nuomos mokestį už kitą asmenį, privalo nurodyti mokesčio mokėtojo, kuriam suformuota prievolė mokėti šį mokestį, vardą, pavardę (juridinio asmens pavadinimą),  mokėtojo kodą, juridinio asmens kodą. Priešingu atveju  įmoka bus neužskaityta mokesčio mokėtojui. 
. Valstybinės žemės nuomos mokestį mokesčių mokėtojai gali sumokėti bankuose arba naudodamiesi elektronine bankininkyste, parduotuvių MAXIMA kasose, „Perlo“ terminaluose, kitose įmokas priimančiose įstaigose.
. Laiku nesumokėjus žemės nuomos mokesčio ar jo dalies, už kiekvieną uždelstą dieną skaičiuojami delspinigiai. Delspinigių dydis kas ketvirtį nustatomas, vadovaujantis Lietuvos Respublikos finansų ministro įsakymu patvirtinta delspinigių norma. Delspinigiai pradedami skaičiuoti kitą dieną po to, kai baigiasi žemės nuomos mokesčio mokėjimo terminas, ir baigiami skaičiuoti mokesčio patekimo į žemės nuomos mokesčio surenkamąją sąskaitą dieną (įskaitytinai). Delspinigiai skaičiuojami ne ilgiau kaip 180 kalendorinių dienų nuo nustatyto nuomos mokesčio sumokėjimo termino pabaigos.
. Žemės nuomos mokestis neskaičiuojamas:
. kai mokesčio mokėtojas yra bankrutavęs;
. kai mokesčio mokėtojas yra miręs.
. Žemės nuomos mokesčio už valstybinę žemę apskaitą tvarko Biudžeto ir turto valdymo skyrius ir pasibaigus ketvirčiui iki sekančio mėnesio 25 dienos reikiamą informaciją pateikia Biudžeto ir turto valdymo skyriaus vyr. specialistei (iždo apskaitos tvarkymui), apskaičiuoto valstybinės žemės nuomos mokesčio pajamų ataskaitos formą S5.
. Biudžeto ir turto valdymo skyrius mokesčio mokėtojo prašymu išduoda pažymą apie įsiskolinimą ar skolos nebuvimą  už valstybinės žemės nuomą ar naudojimą. Prašymus išduoti pažymą apie atsiskaitymą už valstybinės žemės nuomą asmenys gali pateikti Neringos savivaldybės administracijai raštu arba elektroniniu paštu.

. Valstybinės žemės nuomos mokesčio lengvatos taikomos vadovaujantis Savivaldybės tarybos priimtais sprendimais.
. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti.

 SKYRIUS


. Deklaracijos fiziniams asmenims teikiamos šiais būdais:
. žemės nuomos mokesčio savitarnos svetainėje adresu: https://zemesnuoma.neringa.lt/;
. išsiunčiant paštu;
. siunčiant mokesčio mokėtojo nurodytu elektroninio pašto adresu;
. įteikiamos asmeniškai (mokesčio mokėtojo prašymu).
. Asmenys, paveldėję mirusio nuomininko (naudotojo) turtą ir teisę į valstybinės žemės nuomą, privalo vykdyti su nuoma susijusias mokestines prievoles.
. Juridiniai asmenys žemės nuomos mokestį apskaičiuoja patys ir ne vėliau kaip iki einamųjų metų lapkričio 1 d. mokesčio deklaraciją pateikia tiesiogiai, el. paštu, žemės nuomos mokesčio savitarnos svetainėje adresu: https://zemesnuoma.neringa.lt/ arba per Elektroninių valdžios vartų portalą (www.epaslaugos.lt) Biudžeto ir turto valdymo skyriui. 
. Neįteiktos deklaracijos grąžinamos Biudžeto ir turto valdymo skyriui, kur mokėtojų adresai yra patikslinami ir grąžintos deklaracijos siunčiamos paštu arba elektroniniu paštu. 
. Mokesčių mokėtojams, gyvenantiems ne Neringos savivaldybės teritorijoje, deklaracijos siunčiamos paštu arba elektroniniu paštu. Mokesčių mokėtojas privalo informuoti Biudžeto ir turto valdymo skyrių apie pasikeitusį korespondencijos adresą.
. Mokesčio mokėtojo deklaracija gali būti tikslinama, kai pagal Savivaldybės tarybos sprendimus ar įstatymų nustatyta tvarka nepritaikyta mokesčio lengvata, kai tikslinama faktinė gyvenamoji vieta, duomenys apie žemės sklypo plotą, vertę, naudotoją, kai mokesčio mokėtojas pateikia dokumentus, reikalingus lengvatų taikymui, kai mokesčio mokėtojas pateikia dokumentus, įrodančius nuosavybę, ir kitais atvejais.
. Patikslinta deklaracija siunčiama paštu arba elektroniniu paštu. 
. Deklaracijos nesiunčiamos mokesčio mokėtojams, kurie, vadovaujantis Savivaldybės tarybos priimtais sprendimais, yra atleisti nuo žemės nuomos mokesčio mokėjimo ir apskaičiuota mokėtina valstybinės žemės nuomos mokesčio suma lygi nuliui.
. Reorganizavus juridinį asmenį, jo pagal sutartį turėtos teisės ir pareigos pereina naujiems juridiniams asmenims.
. Mokesčio mokėtojas, negavęs ar neatsiėmęs valstybinės žemės nuomos mokesčio deklaracijos, neatleidžiamas nuo prievolės mokėti šį mokestį ir delspinigius.

. Susidariusi žemės nuomos mokesčio permoka bei klaidingai sumokėtos įmokos, mokėtojo prašymu, gali būti grąžinamos: juridiniams asmenims – į įmonės sąskaitą, fiziniams asmenims – į asmeninę sąskaitą. Jei asmuo turi nuomojamų sklypų, tuomet nuomos mokesčio permoka gali būti įskaitoma į kitą mokestinį laikotarpį. 
. Mokesčio permoka gali būti grąžinta, jeigu ji susidarė ne anksčiau kaip per einamuosius ir prieš juos einančius penkerius kalendorinius metus. 
. Mokesčio mokėtojo permoka, kuri negali būti grąžinta šio tvarkos aprašo 52 punkte nurodytu pagrindu  (t. y. įmonė išregistruota iš Juridinių asmenų registro, mokesčio mokėtojas miręs ir nėra paveldėtojų), nurašoma iš informacinės sistemos MASIS Savivaldybės tarybos sprendimu. 
. Žemės nuomos mokesčio mokėtojams, nesumokėjusiems mokesčio per 2 mėn. po nustatyto termino pabaigos, siunčiami priminimai dėl mokestinės prievolės vykdymo ir nurodomas 10 kalendorinių dienų sumokėjimo terminas. 
. Priminimai formuojami ir siunčiami paštu arba elektroniniu paštu mokesčio mokėtojams, kai nepriemokos suma lygi 5 Eur ir didesnė. 
. Nesumokėjus nuomos mokesčio per priminime nustatytą terminą, Biudžeto ir turto valdymo skyrius iki einamųjų metų birželio 30 dienos pateikia skolininkų, kurių skola didesnė arba lygi 100 Eur, sąrašus Neringos savivaldybės administracijos Teisės skyriui, kuris inicijuoja skolos išieškojimą civilinio proceso nustatyta tvarka.
. Nesumokėto žemės nuomos mokesčio ir delspinigių išieškojimui taikomas Lietuvos Respublikos civiliniame kodekse nustatytas senaties terminas, kuris pradedamas skaičiuoti kitą dieną po termino nuomos mokesčiui sumokėti pabaigos.

 SKYRIUS
MOKESTINĖS NEPRIEMOKOS PRIPAŽINIMAS BEVILTIŠKA IR 
PASIBAIGUSIA

. Mokesčio mokėtojo mokestinė nepriemoka gali būti pripažįstama beviltiška, kurios neįmanoma išieškoti dėl objektyvių priežasčių:
. mirus fiziniam asmeniui ir nesant galimybės išieškoti iš turto paveldėtojų;
. juridinis asmuo likviduotas ir išregistruotas iš Juridinių asmenų registro;
. nerasta mokesčio mokėtojo turto arba rastas turtas yra nelikvidus (mažai likvidus);
. suėjus mokestinės nepriemokos priverstinio išieškojimo senaties terminui.
. Biudžeto ir turto valdymo skyrius Savivaldybės tarybai pateikia sprendimo projektą dėl mokestinės nepriemokos pripažinimo beviltiška. Kai mokesčio mokėtojo mokestinė nepriemoka pripažįstama beviltiška, pripažįstami ir nesumokėti šio mokesčio delspinigiai.
. Mokesčio mokėtojų mokestinės nepriemokos pripažįstamos beviltiškomis ir nurašomos iš informacinės sistemos MASIS.


 SKYRIUS


. Neringos savivaldybės administracijos valstybinės žemės nuomos mokesčio administravimo veiksmai, nenumatyti šioje tvarkoje, atliekami vadovaujantis Lietuvos Respublikos įstatymais bei kitais valstybinės žemės nuomos mokesčio klausimus reglamentuojančiais teisės aktais.
. Visi ginčai, kylantys dėl valstybinės žemės nuomos mokesčio administravimo, sprendžiami teisės aktų nustatyta tvarka.
. Šis tvarkos aprašas gali būti keičiamas, papildomas ar panaikintas Savivaldybės tarybos sprendimu.
. Su valstybinės žemės nuomos mokesčiu susiję dokumentai saugomi teisės aktų nustatyta tvarka.
. Pasikeitus teisės aktams, reglamentuojantiems šiame tvarkos apraše aptartas procedūras, taikomos tų teisės aktų nuostatos.
. Už žemės nuomos mokesčio administravimo funkcijų vykdymą ir kontrolę yra atsakingas Neringos savivaldybės administracijos direktorius ir jo įgalioti asmenys.

